Norge og Armenia.
**Armensk-norske relasjoner** (armensk: Հայ-նորվեգական հարաբերություններ) er de diplomatiske relasjonene mellom Armenia og Norge.

De første diplomatiske relasjonene mellom Armenia og Norge ble opprettet i 1992. Begge statene er medlem av Organisasjonen for sikkerhet og samarbeid i Europa og De forente nasjoner.

Historie
--------

Diplomatiske relasjoner mellom Armenia og Norge ble opprettet i slutten av det 20. århundret, kort tid etter Sovjetunionens fall. Norge anerkjente Armenia som selvstendig stat 2. januar 1992. I brev til sin armenske kollega ga utenriksminister Thorvald Stoltenberg uttrykk for ønske om styrking av kontaktene og samarbeidet mellom landene.

Det ble ikke etablert norsk ambassade i Jerevan og heller ikke armensk ambassade i Oslo. Istedenfor opprettholdes de diplomatiske forbindelsene mellom landene ved sideakkreditering gjennom ambassadene i Danmark og Russland. Siden 2012 har Hratsjja Aghadzjanjan fungert som Armenias ambassadør til Norge (med bosted i København).

Norge har et honorært konsulat i Jerevan. Timothy David Straight er konsul for dette konsulatet. Armenia har et konsulat i Olav Vs gate i Oslo.

Visum
-----

Norske statsborgere trenger ikke visum for å reise til Armenia og kan oppholde seg der opptil 180 dager per år, på grunn av en avtale Armenia har med Schengen. Borgere fra Armenia må ha visum for innreise i Norge.

Armenere i Norge
----------------

Utdypende artikkel: Armenere i Norge

Den første bølgen med armenere som flyttet til Norge kom 1970-årene, mens det kom en ny bølge i 1990-årene. Den første gruppen kom hovedsakelig fra Iran og Libanon. Den høyeste konsentrasjonen med armenere bor i Oslo, hvor det finnes en søndagsskole for opplæring i det armenske språket og i armensk historie og kultur.

Den andre bølgen armenere kom til Norge i 1990-årene. Det var etter at Armenia var blitt uavhengig fra Sovjetunionen, noe som forårsaket en dårlig periode for landet.

Se også
-------

* Armenias utenriks- og sikkerhetspolitikk

Referanser
----------

1. ↑  LLC, Helix Consulting. «Նորվեգիա - Երկկողմ հարաբերություններ - Հայաստանի Հանրապետության արտաքին գործերի նախարարություն». *www.mfa.am*. Arkivert fra originalen 23. august 2016. Besøkt 1. desember 2016.
2. ↑  «Norge anerkjenner seks tidligere sovjetrepublikker». *NTBtekst*. 2. januar 1992.
3. 1 2 3 4  Utenriksdepartementet (25. november 2015). «Armenia - reiseinformasjon». *Regjeringen.no* **(norsk)**. Besøkt 1. desember 2016.
4. ↑  LLC, Helix Consulting. «ՀՀ Նախագահի հրամանագրերը - Փաստաթղթեր - Հայաստանի Հանրապետության Նախագահ [պաշտոնական կայք]». *www.president.am*. Besøkt 1. desember 2016.
5. ↑  LLC, Helix Consulting. «Norway - Consulates - Ministry of Foreign Affairs of the Republic of Armenia». *www.mfa.am*. Arkivert fra originalen 2. desember 2016. Besøkt 1. desember 2016.
6. ↑  «Office of the Honorary Consul of the Kingdom of Norway in Armenia». *www.embassy.am*. Besøkt 1. desember 2016.
7. ↑  LLC, Helix Consulting. «Norway - Consulates - Ministry of Foreign Affairs of the Republic of Armenia». *www.mfa.am*. Arkivert fra originalen 2. desember 2016. Besøkt 1. desember 2016.
8. ↑  «Visa free list» (PDF). Arkivert fra originalen (PDF) 15. februar 2017. Besøkt 1. desember 2016.
9. ↑  «Armenia Visa - International Passport & VIsa». *internationalpassportandvisa.com*. Arkivert fra originalen 2. desember 2016. Besøkt 1. desember 2016.
10. 1 2  «Հայկական Հանրագիտարան». *www.encyclopedia.am*. Arkivert fra originalen 14. november 2016. Besøkt 26. november 2016.

Eksterne lenker
---------------

* Den norske regjeringens informasjonsside om Armenia
* Armensk side om relasjonene mellom Armenia og Norge